CELEX: 62021TN0531
Language: hu
Date: 2021-08-31 00:00:00
Title: T-531/21. sz. ügy: 2021. augusztus 31-én benyújtott kereset – QN kontra Bizottság

2021.11.15.   
            
            
               HU
            
            
               Az Európai Unió Hivatalos Lapja
            
            
               C 462/47
            
         
      2021. augusztus 31-én benyújtott kereset – QN kontra Bizottság
      (T-531/21. sz. ügy)
      (2021/C 462/56)
      Az eljárás nyelve: angol
      
         Felek
      
      
         Felperes: QN (képviselők: L. Levi és N. Flandin ügyvédek)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az alperes által hozott, a 2020. évi értékelési időszakot lezáró és a felperes nevét nem tartalmazó előléptetési jegyzéket tartalmazó 2020. november 12-i 32–2020. sz. igazgatási feljegyzésből következően a felperes előléptetését mellőző határozatot;
               
            
                  —
               
               
                  amennyiben szükséges, semmisítse meg az alperes 2021. június 1-jei, a felperes által az előléptetése mellőzése miatt benyújtott panaszát elutasító határozatát;
               
            
                  —
               
               
                  a kötelezze a felperest az alperes által elszenvedett nem vagyoni kár megtérítésére;
               
            
                  —
               
               
                  kötelezze a felperest, hogy a Törvényszék eljárási szabályzatának 89. cikke értelmében mutassa be az előléptetési vegyesbizottság ülésének és a DG TAXUD központi személyzeti bizottságának képviselői és főigazgatója közötti megbeszélés emlékeztetőinek anonimizált másolatait;
               
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes három jogalapra hivatkozik.
      
                  1.
               
               
                  Az első jogalap a személyzeti szabályzat 45. cikkének és a 2013. december 16-i C(2013) 8968 final bizottsági határozat 4. cikke (1) bekezdésének megsértésén alapul.
               
            
                  2.
               
               
                  A második jogalap az egyenlő bánásmód elvének, az Európai Unió Alapjogi Chartája 41. cikke (1) bekezdésének, valamint az objektivitás és pártatlanság követelményeinek megsértésén alapul.
               
            
                  3.
               
               
                  A harmadik jogalap az indokolási kötelezettség, valamint az Európai Unió Alapjogi Chartájának az EUMSZ 296. cikk (2) bekezdésével együttesen értelmezett 41. cikke (1) bekezdésének megsértésén alapul.